იაპონიის კაპიტულაცია

მინი|იაპონიის საგარეო საქმეთა მინისტრი მამორუ შიგემიცუ ხელს აწერს იაპონიის კაპიტულაციის აქტს USS მისურის ბორტზე, რასაც გენერალი რიჩარდ კ. საზერლენდი უყურებს, 1945 წლის 2 სექტემბერი.
მინი|USS იაპონიის იმპერიის წარმომადგენლები მისურის ბაქანზე გადაცემის აქტის ხელმოწერამდე.
**იაპონიის იმპერიის კაპიტულაცია** იაპონიის იმპერატორმა ჰიროჰიტომ გამოაცხადა 15 აგვისტოს და ოფიციალურად ხელი მოაწერა 1945 წლის 2 სექტემბერს, რითაც დაასრულა მეორე მსოფლიო ომის საომარი მოქმედებები. 1945 წლის ივლისის ბოლოს იაპონიის საიმპერატორო საზღვაო ფლოტს (IJN) უნარი აღარ შესწევდა ჩაეტარებინა სამხედრო ოპერაციები და მოკავშირეთა შეჭრა იაპონიაში გარდაუვალი იყო. დიდ ბრიტანეთსა და ჩინეთთან ერთად, შეერთებულმა შტატებმა იაპონიის შეიარაღებული ძალების უპირობო კაპიტულაცია მოითხოვა პოტსდამის დეკლარაციაში 1945 წლის 26 ივლისს — ალტერნატივა იყო „*სწრაფი და სრული განადგურება*“. „სისხლის უკანასკნელ წვეთამდე“ ბრძოლის საჯარო დაპირებების მიუხედავად, იაპონიის ლიდერებმა (ომის ხელმძღვანელობის უმაღლესი საბჭო, ასევე ცნობილი, როგორც „*დიდი ექვსეული*“) ფარულად მიმართეს ფორმალურად ნეიტრალურ საბჭოთა კავშირს იაპონელებისთვის უფრო ხელსაყრელი სამშვიდობო პირობების თხოვნით. იაპონელებთან დიპლომატიური ურთიერთობის საკმარისი დონის შენარჩუნების მიუხედავად, სსრკ ფარულად ემზადებოდა თავდასხმისთვის იაპონურ ძალებზე მანჯურიასა და კორეაში (სამხრეთ სახალინსა და კურილის კუნძულებთან ერთად) იმ პირობის შესასრულებლად, რომელიც მან ფარულად მისცა შეერთებულ შტატებსა და გაერთიანებულ სამეფოს თეირანისა და იალტის კონფერენციებზე.

1945 წლის 6 აგვისტოს, ადგილობრივი დროით დილის 8:15 საათზე, ამერიკის შეერთებულმა შტატებმა იაპონიის ქალაქ ჰიროშიმაში ატომური ბომბი გამოიყენეს. 16:00 საათის შემდეგ, ამერიკის პრეზიდენტმა ჰარი ს. ტრუმენმა კვლავ მოუწოდა იაპონიას კაპიტულაციისკენ და გააფრთხილა, რომ „*ჰაერიდან უნდა მოელოდნენ ნგრევის წვიმას, რომლის მსგავსი არასოდეს უნახავთ დედამიწაზე*“. 1945 წლის 8 აგვისტოს გვიან საღამოს, იალტის შეთანხმებების შესაბამისად, მაგრამ საბჭოთა-იაპონიის ნეიტრალიტეტის პაქტის დარღვევით, საბჭოთა კავშირმა ომი გამოუცხადა იაპონიას და 1945 წლის 9 აგვისტოს შუაღამის შემდეგ შეიჭრა იაპონიის იმპერიის მარიონეტულ მანჯოუ-გოში. რამდენიმე საათში შეერთებულმა შტატებმა მეორე ატომური ბომბი ჩამოაგდო, ამჯერად იაპონიის ქალაქ ნაგასაკიში. ამ მოვლენების შემდეგ, იმპერატორი ჰიროჰიტო ჩაერია და უბრძანა ომის ხელმძღვანელობის უმაღლეს საბჭოს, მიეღო პირობები, რომლებიც მოკავშირეებმა დააწესეს პოტსდამის დეკლარაციაში ომის დასრულებისთვის. კულისებს მიღმა რამდენიმედღიანი მოლაპარაკებებისა და წარუმატებელი სახელმწიფო გადატრიალების შემდეგ, იმპერატორმა ჰიროჰიტომ 15 აგვისტოს იმპერიის მასშტაბით გაავრცელა ჩაწერილი რადიო-მიმართვა და იაპონიის კაპიტულაცია გამოაცხადა.

28 აგვისტოს დაიწყო იაპონიის ოკუპაცია მოკავშირეთა ძალების უმაღლესი სარდლის ხელმძღვანელობით. კაპიტულაციის ცერემონია გაიმართა 2 სექტემბერს, შეერთებული შტატების საზღვაო ძალების საბრძოლო ხომალდ *USS მისურიზე*, სადაც იაპონიის მთავრობის წარმომადგენლებმა ხელი მოაწერეს იაპონიის კაპიტულაციის აქტს, რითაც დასრულდა საომარი მოქმედებები. მოკავშირეთა მოქალაქეები და სამხედრო პერსონალი ერთნაირად აღნიშნავდნენ „იაპონიაზე გამარჯვების დღეს“ - ომის დასრულებას; თუმცა, კაპიტულაციის მიუხედავად, ცალკეული ჯარისკაცები და აზიასა და წყნარ ოკეანეში მიმოფანტული იაპონიის შორეული ძალების პერსონალი თვეებისა და წლების შემდეგაც უარს ამბობდნენ კაპიტულაციაზე, ზოგი 1970-იან წლებშიც კი უარზე იყო. იაპონიის კაპიტულაციაში ატომური დაბომბვების როლსა და ორი განხორციელებული თავდასხმის ეთიკურობის შესახებ დებატები ჯერ კიდევ მიმდინარეობს. საომარი მდგომარეობა ოფიციალურად დასრულდა, როდესაც სან-ფრანცისკოს ხელშეკრულება  1952 წლის 28 აპრილს ძალაში შევიდა. კიდევ ოთხი წელი გავიდა მანამ, სანამ იაპონიამ და საბჭოთა კავშირმა ხელი მოაწერეს 1956 წლის საბჭოთა-იაპონიის ერთობლივ დეკლარაციას, რომელმაც ოფიციალურად დაასრულა მათ შორის საომარი მდგომარეობა.

## ისტორიული ფონი 
მინი|მოკავშირეთა დესანტი წყნარი ოკეანის ოპერაციების არეალში, ფოტო გადაღებულია 1942 წლის აგვისტოდან 1945 წლის აგვისტომდე.
1945 წლისთვის იაპონელებმა თითქმის ორი წლის განმავლობაში განიცდიდნენ მარცხს მარცხზე სამხრეთ-დასავლეთ წყნარ ოკეანეში, ინდოეთში, მარიანას კუნძულებსა და ფილიპინების არქიპელაგზე. 1944 წლის ივლისში, საიპანის დაკარგვის შემდეგ, გენერალი ჰიდეკი ტოძიო პრემიერ მინისტრის პოსტზე შეცვალა გენერალმა კუნიაკი კოისომ, რომელმაც განაცხადა, რომ ფილიპინები იქნებოდა გადამწყვეტი ბრძოლის ადგილი. იაპონელების მიერ ფილიპინების დაკარგვის შემდეგ, კოისო თავის მხრივ შეცვალა ადმირალმა კანტარო სუძუკიმ. 1945 წლის პირველ ნახევარში მოკავშირეებმა დაიპყრეს ახლომდებარე კუნძულები ივო ძიმა და ოკინავა. ოკინავა უნდა ყოფილიყო ადგილი ოპერაცია "დაცემისთვის", მოკავშირეთა შეჭრა იაპონიის კუნძულებზე. გერმანიის დამარცხების შემდეგ, საბჭოთა კავშირმა ფარულად დაიწყო თავისი საბრძოლო ძალების გადანაწილება ევროპული თეატრიდან შორეულ აღმოსავლეთში, იმ ორმოცი დივიზიის გარდა, რომლებიც იქ იყო განთავსებული 1941 წლიდან, მილიონიანი კვანტუნის არმიის საპირწონედ.

მოკავშირეთა წყალქვეშა კამპანიამ და იაპონიის სანაპირო წყლების მოპოვებამ დიდწილად გაანადგურა იაპონიის სავაჭრო ფლოტი. მცირე ბუნებრივი რესურსებით, იაპონია დამოკიდებული იყო ნედლეულზე, განსაკუთრებით ნავთობზე, რომელიც იმპორტირებული იყო მანჯურიიდან და აღმოსავლეთ აზიის კონტინენტის სხვა ნაწილებიდან, და ჰოლანდიის ოსტინდოეთის დაპყრობილი ტერიტორიიდან. იაპონიის სავაჭრო ფლოტის განადგურებამ, იაპონური ინდუსტრიის სტრატეგიულ დაბომბვასთან ერთად, გაანადგურა იაპონიის ომის ეკონომიკა. ქვანახშირის, რკინის, ფოლადის, რეზინისა და სხვა სასიცოცხლო მნიშვნელობის მარაგების წარმოება მხოლოდ მცირე ნაწილი იყო ომამდე არსებული წარმოების.
[მინი| ხელახლა აშენებული საბრძოლო ჰარუნა ჩაიძირა მის სამაგრებთან საზღვაო ბაზა [კურე|კურეში, 24 ივლისს განხორციელებული აფეთქებების სერიის დროს.]]
იაპონიის საიმპერატორო საზღვაო ფლოტმა (IJN) მიღებული დანაკარგების შედეგად შეწყვიტა ეფექტურ საბრძოლო ძალად არსებობა. კურეში იაპონურ ნავსაშენზე მთელი რიგი თავდასხმათა შემდეგ, საბრძოლო წყობის ძირითადი საომარი ხომალდები იყვნენ ექვსი ავიამზიდი, ოთხი კრეისერი და ერთი საბრძოლო ხომალდი, რომელთაგან სათანადოდ ვერც ერთი ვერ საზრდოობდა საწვავით. მიუხედავად იმისა, რომ 19 გამანადგურებელი და 38 წყალქვეშა ნავი ჯერ კიდევ მუშაობდნენ, მათი გამოყენება შეზღუდული იყო საწვავის ნაკლებობის გამო.

### თავდაცვისთვის მზადება 
იაპონიის ბუნებრივი რესურსების უკანასკნელ წყაროში, მანჯურიაში, და კიუშუდან კუნძულებზე საბჭოთა შეჭრის პერსპექტივის წინაშე მდგარმა *იმპერიული შტაბის ომის ჟურნალმა* 1944 წელს დაასკვნა:

მოკავშირეთა წინსვლის შეჩერების უკანასკნელი მცდელობის სახით იაპონიის საიმპერატორო სარდლობამ დაგეგმა კიუშუს სრული დაცვა, კოდური სახელწოდებით - „ოპერაცია კეცუგო“. ეს უნდა ყოფილიყო რადიკალური გადახვევა სიღრმისეული თავდაცვის იმ გეგმებიდან, რომლებიც იაპონელებმა გამოიყენეს პელელიუს, ივო ძიმასა და ოკინავას ბრძოლებში. ამის ნაცვლად, ყველაფერი სანაპიროზე იყო დამოკიდებული; 3000-ზე მეტი კამიკაძე გაიგზავნება ამფიბიურ ტრანსპორტზე თავდასხმის მიზნით, სანამ ჯარები და ტვირთი სანაპიროზე ჩამოიშვებოდა. როგორც ირის ჩანგი იუწყება, „...იაპონელებმა გენერალ მაკარტურის მოსვლამდე განზრახ გაანადგურეს, დამალეს ან გააყალბეს მათი საიდუმლო საომარი დოკუმენტების უმეტესი ნაწილი.“

## იაპონიის ხელმძღვანელობის განყოფილებები 
უმეტესწილად, სუძუკის სამხედრო-დომინირებული კაბინეტი მხარს უჭერდა ომის გაგრძელებას. იაპონელებისთვის კაპიტულაცია წარმოუდგენელი იყო - იაპონიას არასოდეს წაუგია ომი ან დაუპყრიათ წარმატებულად თავისი ისტორიის მანძილზე. მხოლოდ მიცუმასა იონაი, საზღვაო ძალების მინისტრი, იყო ცნობილი, რომ სურდა ომის ადრეული დასრულება. ისტორიკოს რიჩარდ ბ. ფრანკის მიხედვით:

ომის შემდეგ სუძუკიმ, მისმა მთავრობამ და მათმა აპოლოგეტებმა განაცხადეს, რომ ისინი ფარულად მუშაობდნენ მშვიდობისთვის და არ შეეძლოთ მისი საჯაროდ დაცვა. მათ მოჰყავთ ჰარაგეის იაპონური კონცეფცია - "დამალული და უხილავი ტექნიკის ხელოვნება" - რათა გაამართლონ დისონანსი მათ საჯარო ქმედებებსა და კულისებს მიღმა სავარაუდო საქმიანობას შორის. თუმცა, ბევრი ისტორიკოსი უარყოფს ამას. რობერტ ჯ.ჩ. ბუტოუმ დაწერა:

იაპონიის ლიდერები ყოველთვის წარმოიდგენდნენ ომის მოლაპარაკების გზით მოგვარებას. მათი ომამდელი დაგეგმვა მოელოდა სწრაფ გაფართოებასა და კონსოლიდაციას, ბოლოს კონფლიქტს შეერთებულ შტატებთან და მის საბოლოოდ დარეგულირებას, რა დროსაც ისინი თავიანთი დაპყრობილი ტერიტორიების შენარჩუნებას მაინც შეძლებდნენ. 1945 წლისთვის იაპონიის ლიდერები შეთანხმდნენ, რომ ომი ცუდად მიმდინარეობდა, მაგრამ ჰქონდათ უთანხმოება მისი დასრულებისთვის საჭირო საუკეთესო მოლაპარაკების თაობაზე. არსებობდა ორი ბანაკი: ეგრეთ წოდებული "მშვიდობის" ბანაკი ემხრობოდა დიპლომატიურ ინიციატივას, რათა დაეყოლიებინა საბჭოთა კავშირის ლიდერი იოსებ სტალინი, რომ ეშუამავლა მოკავშირეებსა და იაპონიას შორის; და "მკაცრი ხაზის" წარმომადგენლები, რომლებიც მხარს უჭერდნენ ბოლო "გადამწყვეტი" ბრძოლის გამართვას, რომელიც მოკავშირეებს იმდენ მსხვერპლს მიაყენებდა, რომ ისინი მზად იქნებოდნენ შეეთავაზებინათ უფრო მსუბუქი პირობები. (რომელიც ხელმოწერილი იყო 1941 წელს ნომონჰანის ინციდენტის შემდეგ). იაპონელებისთვის უცნობი იყო, თეირანის კონფერენციაზე 1943 წლის ნოემბერ-დეკემბერში მიღებული შეთანხმება, რომ საბჭოთა კავშირი იაპონიის წინააღმდეგ ომში ჩაებმებოდა გერმანიის დამარცხების შემდეგ. 1945 წლის თებერვალში, იალტის კონფერენციაზე, შეერთებული შტატები არსებით დათმობებზე წავიდა საბჭოთა კავშირისთვის, რათა დაეცვა მისი პირობა, რომ ისინი ომს გამოუცხადებდნენ იაპონიას გერმანიის კაპიტულაციიდან სამი თვის განმავლობაში. მიუხედავად იმისა, რომ ნეიტრალიტეტის ხუთწლიანი პაქტი არ ამოწურულა 1946 წლის 5 აპრილამდე, ამ განცხადებამ გამოიწვია იაპონიის დიდი მღელვარება, რადგან მას მოაგროვილი ჰქონდა თავისი ძალები სამხრეთში აშშ-ს გარდაუვალი თავდასხმის მოსაგერიებლად, რითაც მისი ჩრდილოეთ კუნძულები დაუცველი დატოვა საბჭოთა შემოჭრის მიმართ.  საბჭოთა კავშირის საგარეო საქმეთა მინისტრმა ვიაჩესლავ მოლოტოვმა მოსკოვში და იაკოვ მალიკმა, საბჭოთა კავშირის ელჩმა ტოკიოში, დიდი ძალისხმევა გასწიეს, რათა დაერწმუნებინათ იაპონელები, რომ "პაქტის მოქმედების პერიოდი არ დასრულებულა".
მინი|საგარეო საქმეთა მინისტრი შიგენორი ტოგო
მაისში მაღალი დონის შეხვედრების სერიისას დიდმა ექვსეულმა პირველად სერიოზულად განიხილა ომის დასრულება, მაგრამ არცერთი გზა არ იყო მისაღები მოკავშირეებისთვის. იმის გამო, რომ ვინც ღიად უჭერდა მხარს იაპონიის კაპიტულაციას, ემუქრებოდა მკვლელობა ერთგული არმიის ოფიცრების მიერ, შეხვედრები დახურული იყო ყველასთვის, გარდა დიდი ექვსეულის, იმპერატორისა და პირადი ბეჭდისა. მეორე და მესამე ეშელონის ოფიცრებს არ შეეძლოთ დასწრება. ამ შეხვედრებზე, მიუხედავად მოსკოვიდან იაპონიის ელჩის სატოს გზავნილებისა, მხოლოდ საგარეო საქმეთა მინისტრმა ტოგომ გააცნობიერა, რომ რუზველტი და ჩერჩილი შესაძლოა უკვე წასულიყვნენ დათმობებზე სტალინთან, საბჭოთა კავშირის იაპონიის წინააღმდეგ ომში ჩართვისთვის. ამ შეხვედრების შედეგად, ტოგოს უფლება მიეცა, დაკავშირებოდა საბჭოთა კავშირს, რათა ეცადა, შეენარჩუნებინა ნეიტრალიტეტი, ან (მიუხედავად ძალიან მცირე ალბათობისა) შეექმნა ალიანსი.

ახალი მთავრობის ჩვეულების შესაბამისად, რომელიც აცხადებდა თავის მიზნებს, მაისის შეხვედრების შემდეგ არმიის შტაბმა მოამზადა დოკუმენტი „ძირითადი პოლიტიკა, რომელიც ამიერიდან უნდა დაიცვან ომის მსვლელობისას“, რომელშიც ნათქვამი იყო, რომ იაპონელი ხალხი იბრძოლებდა გადაშენებამდე, ვიდრე დანებდებოდა. ეს პოლიტიკა დიდმა ექვსეულმა 6 ივნისს მიიღო. (ტოგო ეწინააღმდეგებოდა მას, ხოლო დანარჩენმა ხუთმა მხარი დაუჭირა.) სუძუკის მიერ იმავე შეხვედრაზე წარდგენილი დოკუმენტები სთავაზობდა იაპონიას, რომ სსრკ-სთან დიპლომატიური მოლაპარაკებისას შემდეგი მიდგომა ეცადა:

9 ივნისს იმპერატორის რწმუნებულმა მარკიზ კოიჩი კიდომ დაწერა "გეგმის პროექტი კრიზისული სიტუაციის კონტროლისთვის", რომლითაც გააფრთხილებას იძლეოდა, რომ წლის ბოლომდე იაპონიას თანამედროვე ომის წარმოების შესაძლებლობა აღარ ექნებოდა და მთავრობა ვერ შეძლებდა სამოქალაქო არეულობის შეკავებას. "... ჩვენ არ შეგვიძლია დარწმუნებული ვიყოთ, რომ არ გავიზიარებთ გერმანიის ბედს და დავალთ არახელსაყრელ ვითარებამდე, რომლებშიც ჩვენ ვერ მივაღწევთ ჩვენს უზენაეს მიზნებსაც კი, დავიცვათ საიმპერატორო სახლი და შევინარჩუნოთ ეროვნული პოლიტიკა.” კიდომ ურჩია იმპერატორს, მიეღო ზომები და შეეთავაზებინა ომის დასრულება "ძალიან კეთილშობილური პირობებით". კიდომ შესთავაზა, რომ იაპონიას დაეტოვებინა ყოფილი ევროპული კოლონიები, რომელიც ოკუპირებული ჰქონდათ, იმ პირობით, რომ მათ მიენიჭებოდათ დამოუკიდებლობა და, ასევე, ურჩია, იაპონიას ეღიარებინა ფილიპინების დამოუკიდებლობა, რომელზეც იაპონიას ძირითადად უკვე დაკარგული ჰქონდა კონტროლი და რომლისთვისაც ცნობილი იყო, რომ აშშ დიდი ხანია დამოუკიდებლობის მინიჭებას გეგმავდა. დაბოლოს, კიდომ შესთავაზა იაპონიის განიარაღება იმ პირობით, რომ ეს არ მოხდებოდა მოკავშირეთა ზედამხედველობის ქვეშ და რომ იაპონია გარკვეული დროით ყოფილიყო "კმაყოფილი მინიმალური თავდაცვით". კიდოს წინადადება არ ითვალისწინებდა მოკავშირეთა მიერ იაპონიის ოკუპაციას, ომის დამნაშავეების დევნას ან იაპონიის მმართველობის სისტემაში არსებით ცვლილებას, კიდოს, ასევე, არ შეუთავაზებია ის, რომ იაპონიას შესაძლოა განეხილა 1937 წლამდე შეძენილი ტერიტორიების დათმობა, მათ შორის ფორმოსა, კარაფუტო, კორეა, ყოფილი გერმანული კუნძულები წყნარ ოკეანესა და მანჯოუ-გოც კი. იმპერატორის ნებართვით კიდომ უზენაესი საბჭოს რამდენიმე წევრს, "დიდ ექვსეულს" მიმართა. ტოგო ძალიან მხარდამჭერი იყო. სუზუკი და ადმირალი მიცუმასა იონაი, საზღვაო ძალების მინისტრი, ორივე ფრთხილად უჭერდნენ მხარს; თითოეულს აინტერესებდა რას ფიქრობდა მეორე. გენერალი კორეჩიკა ანამი, თავდაცვის მინისტრი, ამბივალენტური იყო და ამტკიცებდა, რომ დიპლომატიას უნდა მოეცადა, სანამ "შეერთებული შტატები დიდ დანაკარგებს განიცდიდა" ოპერაცია კეცუგოში.

ივნისში იმპერატორმა დაკარგა ნდობა სამხედრო გამარჯვების მიღწევის შანსების მიმართ. ოკინავას ბრძოლაში დამარცხდნენ და მან ჩინეთში შეიტყო იაპონური არმიის სისუსტე, მანჯურიაში -  კვანტუნის არმიის, საზღვაო ფლოტისა და არმიის, რომელიც იცავდა მშობლიურ კუნძულებს. იმპერატორმა მიიღო პრინცი ჰიგაშიკუნის მოხსენება, საიდანაც მან დაასკვნა, რომ "ეს არ იყო მხოლოდ სანაპირო დაცვა; დივიზიებს, რომლებიც რეზერვირებულნი იყვნენ გადამწყვეტ ბრძოლაში მონაწილეობისთვის, ასევე, არ გააჩნდათ საკმარისი რაოდენობის იარაღი".  იმპერატორის თქმით:

22 ივნისს იმპერატორმა დიდი ექვსეული შეკრებაზე მოიწვია. მან უჩვეულოდ პირველმა დაიწყო საუბარი: „მინდა, რომ ომის დასრულების კონკრეტული გეგმები, არსებული პოლიტიკით შეუფერხებელი, სწრაფად იყოს შესწავლილი და მათ განსახორციელებლად გაწეული იყოს ძალისხმევა“. შეთანხმდნენ, რომ მოითხოვათ საბჭოთა დახმარება ომის დასრულებაში. სხვა ნეიტრალური ქვეყნები, როგორიცაა შვეიცარია, შვედეთი და ვატიკანი, ცნობილი იყო, რომ მზად იყვნენ ეთამაშათ როლი მშვიდობის დამყარებაში, მაგრამ ისინი იმდენად პატარები იყვნენ, რომ არ შეეძლოთ მეტის გაკეთება, ვიდრე მოკავშირეთა კაპიტულაციის პირობების მიწოდება და იაპონიის მიღება ან უარყოფა. იაპონელები იმედოვნებდნენ, რომ საბჭოთა კავშირი დაარწმუნეს, რომ შეერთებულ შტატებთან და ბრიტანეთთან მოლაპარაკებებში იაპონიის აგენტად ემოქმედა.

## საბჭოთა კავშირის მოლაპარაკებების მცდელობები 
მინი|ნაოტაკე სატო
30 ივნისს ტოგომ უთხრა ნაოტაკე სატოს, იაპონიის ელჩს მოსკოვში, რომ ეცადა, დაემყარებინა "მტკიცე და ხანგრძლივი მეგობრული ურთიერთობები". სატოს უნდა განეხილა მანჯურიის სტატუსი და "ნებისმიერი საკითხი, რომელსაც რუსები ისურვებდნენ". კარგად იცოდა რა საერთო ვითარება და მოკავშირეებისთვის მიცემული დაპირებები, საბჭოთა კავშირმა უპასუხა დაგვიანებული ტაქტიკით, რათა გაემხნევებინა იაპონელები არაფრის დაპირების გარეშე. სატო საბოლოოდ 11 ივლისს შეხვდა საბჭოთა კავშირის საგარეო საქმეთა მინისტრს ვიაჩესლავ მოლოტოვს, მაგრამ უშედეგოდ. 12 ივლისს ტოგომ უბრძანა სატოს, რომ საბჭოელებისთვის ეთქვა შემდეგი:

იმპერატორმა შესთავაზა პრინცი კონოეს გაგზავნა სპეციალურ დესპანად, თუმცა ის ვერ შეძლებდა მოსკოვში ჩასვლას პოტსდამის კონფერენციამდე.

სატომ ურჩია ტოგოს, რომ სინამდვილეში, "უპირობო კაპიტულაცია ან მასთან მჭიდროდ ექვივალენტური პირობები" იყო ყველაფერი, რისი მოლოდინიც იაპონიას უნდა ჰქონოდა. უფრო მეტიც, მოლოტოვის კონკრეტული წინადადებების შესახებ მოთხოვნის საპასუხოდ, სატომ თქვა, რომ ტოგოს მესიჯები არ იყო „ნათელი მთავრობისა და სამხედროების შეხედულებების შესახებ ომის შეწყვეტასთან დაკავშირებით“, რითაც ეჭვქვეშ აყენებდა, უჭერდა თუ არა მხარს ტოგოს ინიციატივას იაპონიის ძალაუფლების სტრუქტურის ძირითადი ელემენტები.

17 ივლისს ტოგომ უპასუხა:

პასუხად სატომ განმარტა:

21 ივლისს, კაბინეტის სახელით საუბრისას, ტოგომ გაიმეორა:

ამერიკელმა კრიპტოგრაფებმა დაარღვიეს იაპონიის კოდების უმეტესი ნაწილი, მათ შორის Purple კოდი, რომელსაც იაპონიის საგარეო საქმეთა სამინისტრო იყენებდა მაღალი დონის დიპლომატიური მიმოწერის კოდირებისთვის. შედეგად, შეტყობინებები ტოკიოსა და იაპონიის საელჩოებს შორის მოკავშირეთა პოლიტიკის შემქმნელებს მიეწოდებოდათ თითქმის ისევე სწრაფად, როგორც განკუთვნილ მიმღებებს.

### საბჭოთა ზრახვები 
 შორეულ აღმოსავლეთთან დაკავშირებით საბჭოთა გადაწყვეტილებებში უსაფრთხოების საკითხები დომინირებდა. მათ შორის მთავარი იყო წყნარ ოკეანეში შეუზღუდავი წვდომის მოპოვება. საბჭოთა წყნარი ოკეანის სანაპირო ზოლის მთელი წლის განმავლობაში ყინულისგან თავისუფალი ტერიტორიები, კერძოდ, ვლადივოსტოკი, შეიძლებოდა ყოფილიყო ბლოკირებული ჰაერითა და ზღვით სახალინისა და კურილის კუნძულებიდან. ამ ტერიტორიების მოპოვება, რითაც სოიას სრუტეზე თავისუფალი წვდომის გარანტია ექნებოდათ, იყო მათი მთავარი მიზანი. მეორადი მიზნები იყო იჯარა ჩინეთის აღმოსავლეთის რკინიგზაზე, სამხრეთ მანჯურიის რკინიგზაზე, დაირენზე და პორტ არტურზე.

ამ მიზნით სტალინი და მოლოტოვი აწარმოებდნენ მოლაპარაკებებს იაპონელებთან, რაც მათ საბჭოთა შუამავლობით მშვიდობის ცრუ იმედს აძლევდა. ამავდროულად, შეერთებულ შტატებთან და ბრიტანეთთან ურთიერთობაში, სსრკ დაჟინებით მოითხოვდა კაიროს დეკლარაციის მკაცრ დაცვას, რომელიც კვლავ დადასტურდა იალტის კონფერენციაზე, რომ მოკავშირეები არ მიიღებდნენ ცალკე ან პირობით მშვიდობას იაპონიასთან. იაპონელებს მოუწევდათ ყველა მოკავშირეს წინაშე უპირობო კაპიტულაცია. ომის გასახანგრძლივებლად საბჭოთა კავშირი ეწინააღმდეგებოდა ამ მოთხოვნის შესუსტების ნებისმიერ მცდელობას. ეს მისცემდა საბჭოთა კავშირს დროს, რომ დაესრულა თავისი ჯარების გადაყვანა დასავლეთის ფრონტიდან შორეულ აღმოსავლეთში და დაეპყრა მანჯურია, შიდა მონღოლეთი, ჩრდილოეთ კორეა, სამხრეთ სახალინი, კურილები და, შესაძლოა, ჰოკაიდო (რუმოიში დაშვებით დაწყებული).

## მანჰეტენის პროექტი 
რამდენიმეწლიანი წინასწარი კვლევის შემდეგ, პრეზიდენტმა ფრანკლინ დ. რუზველტმა 1942 წელს ატომური ბომბების აგების მასიური, საიდუმლო პროექტის დაწყების ნება დართო. მანჰეტენის პროექტმა, გენერალ-მაიორ ლესლი რ. გროვზ უმცროსის ხელმძღვანელობით დაასაქმა ასობით ათასი ამერიკელი მუშა ათეულობით საიდუმლო ობიექტში შეერთებული შტატების მასშტაბით, და 1945 წლის 16 ივლისს, სამების ბირთვული გამოცდის დროს პირველი პროტოტიპი იარაღი ააფეთქეს.

როგორც კი პროექტი დასასრულს მიუახლოვდა, ამერიკელმა დამგეგმავებმა დაიწყეს ბომბის გამოყენების განხილვა. მოკავშირეთა საერთო სტრატეგიის შესაბამისად, უპირველეს ყოვლისა ევროპაში საბოლოო გამარჯვების უზრუნველყოფის მიზნით, თავდაპირველად ვარაუდობდნენ, რომ პირველი ატომურ იარაღს გერმანიის წინააღმდეგ გამოიყენებდნენ. თუმცა, ამ დროისთვის სულ უფრო აშკარა ხდებოდა, რომ გერმანია დამარცხდებოდა მანამ, სანამ რაიმე ბომბი მზად იქნებოდა გამოსაყენებლად. გროვზმა ჩამოაყალიბა კომიტეტი, რომელიც შეიკრიბა 1945 წლის აპრილსა და მაისში, რათა შეედგინა სამიზნეების სია. ერთ-ერთი მთავარი კრიტერიუმი იყო, რომ სამიზნე ქალაქები არ დაზიანებულიყო ჩვეულებრივი დაბომბვით. ეს საშუალებას მისცემდათ ატომური ბომბის მიერ მიყენებული ზიანი ზუსტად შეეფასებინათ. კომიტეტის სამიზნე სიაში შედიოდა იაპონიის 18 ქალაქი. სიის სათავეში იყვნენ კიოტო, ჰიროშიმა, იოკოჰამა, კოკურა და ნიიგატა. საბოლოოდ, კიოტო ამოიღეს სიიდან ომის მდივნის ჰენრი ლ. სტიმსონის დაჟინებული მოთხოვნით, რომელიც ქალაქს ეწვია თაფლობის თვეზე და იცოდა მისი კულტურული და ისტორიული მნიშვნელობა.

მიუხედავად იმისა, რომ წინა ვიცე-პრეზიდენტი, ჰენრი ა. უოლესი, თავიდანვე იყო ჩართული მანჰეტენის პროექტში, მის მემკვიდრეს, ჰარი ს. ტრუმენს, სტიმსონმა არ მიაწოდა ინფორმაცია პროექტის შესახებ 1945 წლის 23 აპრილამდე, თერთმეტი დღის შემდეგ, რაც იგი გახდა პრეზიდენტი რუზველტის გარდაცვალების დღეს, 1945 წლის 12 აპრილს. 1945 წლის 2 მაისს, ტრუმენმა დაამტკიცა დროებითი კომიტეტის შექმნა, მრჩეველთა ჯგუფის, რომელიც მოხსენებას გააკეთებდა ატომური ბომბის შესახებ. მასში შედიოდნენ სტიმსონი, ჯეიმზ ფ. ბირნსი, ჯორჯ ლ. ჰარისონი, ვანევარ ბუში, ჯეიმზ ბრაიანტ კონანტი, კარლ ტეილორ კომპტონი, უილიამ ლ. კლეიტონი და რალფ ოსტინ ბარდი, რომელთა მრჩეველიც იყო სამეცნიერო პანელი, შემდგარი: რობერტ ოპენჰაიმერის, ენრიკო ფერმის, ერნესტ ლოურენსისა და ართურ კომპტონისგან. 1 ივნისის მოხსენებაში კომიტეტმა დაასკვნა, რომ ბომბი უნდა გამოეყენებინათ რაც შეიძლება მალე ომის ქარხნის წინააღმდეგ, რომელიც გარშემორტყმული იყო მუშათა სახლებით და რომ არ უნდა გაეცათ გაფრთხილება ან მოეხდინათ დემონსტრაცია.

კომიტეტის მანდატი არ მოიცავდა ბომბის გამოყენებას - ვარაუდობდნენ მის გამოყენებას დასრულების შემდეგ. პროექტში ჩართული მეცნიერების პროტესტის შემდეგ, ფრანკის ანგარიშის სახით, კომიტეტმა ხელახლა განიხილა ბომბის გამოყენება და დაუსვა კითხვა სამეცნიერო პანელს, უნდა ყოფილიყო თუ არა ბომბის "დემონსტრირება" ბრძოლის ველზე რეალურ განლაგებამდე. 21 ივნისის შეხვედრაზე სამეცნიერო პანელმა დაადასტურა, რომ ალტერნატივა არ არსებობდა.

ტრუმენმა ძალიან მცირე როლი ითამაშა ამ დისკუსიებში. პოტსდამში ის მოხიბლული იყო სამების ტესტის წარმატებული ანგარიშით და მის გარშემო მყოფებმა შენიშნეს დადებითი ცვლილება მის დამოკიდებულებაში, თვლიდნენ, რომ ბომბი მას აძლევდა ბერკეტს როგორც იაპონიასთან, ასევე საბჭოთა კავშირთან მიმართებით. გარდა იმისა, რომ მხარს უჭერდა სტიმსონის თამაშს კიოტოს სამიზნე სიიდან ამოსაღებად (რადგან სამხედროები აგრძელებდნენ მისკენ სწრაფვას, როგორც სამიზნე), ის სხვაგვარად არ მონაწილეობდა რაიმე გადაწყვეტილების მიღებაში ბომბთან დაკავშირებით, ამბის შემდგომი გადმოცემის საპირისპიროდ (მათ შორის ტრუმენის მიერ გაფორმებული).

სტალინთან ურთიერთობისას ტრუმენმა გადაწყვიტა საბჭოთა ლიდერისთვის ბუნდოვანი მინიშნებები მიეცა მძლავრი ახალი იარაღის არსებობის შესახებ დეტალებში შესვლის გარეშე. თუმცა, სხვა მოკავშირეებმა არ იცოდნენ, რომ საბჭოთა დაზვერვამ შეაღწია მანჰეტენის პროექტში მის ადრეულ ეტაპებზე, ამიტომ სტალინმა უკვე იცოდა ატომური ბომბის არსებობის შესახებ, მაგრამ მის პოტენციალს შთაბეჭდილება არ მოუხდენია.

### პოტსდამის დეკლარაცია 
გადაწყდა გამოქვეყნებულიყო განცხადება, პოტსდამის დეკლარაცია, რომელშიც განისაზღვრა "უპირობო კაპიტულაცია" და განიმარტა, თუ რას ნიშნავდა ეს იმპერატორის თანამდებობისა და პირადად ჰიროჰიტოსთვის. ამერიკისა და ბრიტანეთის მთავრობები კატეგორიულად არ ეთანხმებოდნენ ამ საკითხს - შეერთებულ შტატებს სურდა გაეუქმებინა თანამდებობა და შესაძლოა გაესამართლებინა იგი, როგორც ომის დამნაშავე, ხოლო ბრიტანელებს სურდათ პოზიციის შენარჩუნება, ჰიროჰიტოს შესაძლო მმართველობით. გარდა ამისა, მიუხედავად იმისა, რომ თავდაპირველად იგი არ იქნებოდა დეკლარაციის მხარე, საბჭოთა მთავრობასთან ასევე უნდა ჰქონოდათ კონსულტაცია, რადგან მოსალოდნელი იყო, რომ იგი მხარს დაუჭერდა მას ომში შესვლისთანავე. პოტსდამის დეკლარაციამ გაიარა მრავალი პროექტი, სანამ არ მოიძებნა ყველასთვის მისაღები ვერსია.

26 ივლისს შეერთებულმა შტატებმა, ბრიტანეთმა და ჩინეთმა გამოაქვეყნეს პოტსდამის დეკლარაცია, რომელიც აცხადებდა იაპონიის კაპიტულაციის პირობებს, გაფრთხილებით: „ჩვენ არ გადავუხვევთ მათ. ალტერნატივა არ არსებობს. ჩვენ არ დავაგვიანებთ." იაპონიისთვის, დეკლარაციის პირობები მითითებულია:

* აღმოფხვრა "ყველა იმ ავტორიტეტისა და გავლენის, ვინც მოატყუა და შეცდომაში შეიყვანა იაპონელი ხალხი, მიმართა რა ისინი მსოფლიო დაპყრობისკენ".
* "იაპონიის ტერიტორიაზე მოკავშირეების მიერ მონიშნული პუნქტების" ოკუპაცია.
* რომ "იაპონიის სუვერენიტეტი შემოიფარგლება კუნძულებით ჰონშუ, ჰოკაიდო, კიუშუ, შიკოკუ და ისეთი მცირე კუნძულები, რომლებსაც ჩვენ განვსაზღვრავთ." როგორც 1943 წელს კაიროს დეკლარაციაში იყო გამოცხადებული, იაპონია უნდა შემცირებულიყო 1894 წლამდე არსებულ ტერიტორიამდე და ჩამორთმეოდა ომამდელი იმპერია, მათ შორის კორეა და ტაივანი, ისევე როგორც მისი ბოლოდროინდელი დაპყრობები.
* რომ "იაპონიის სამხედრო ძალებს, სრული განიარაღების შემდეგ, მიეცემათ უფლება დაბრუნდნენ თავიანთ სახლებში მშვიდობიანი და პროდუქტიული ცხოვრების შესაძლებლობით."
* რომ "[ჩვენ] არ ვაპირებთ, იაპონელები დავიმონოთ, როგორც რასა, ან გავანადგუროთ, როგორც ერი, მაგრამ მკაცრი სამართლიანობა აღსრულდება ყველა ომის დამნაშავესთვის, მათ შორის, ვინც სისასტიკე გამოიჩინა ჩვენი ტყვეების მიმართ."

[მინი| [პოტსდამის კონფერენცია|პოტსდამის კონფერენციის სესია - მათ შორის არიან კლემენტ ეტლი, ერნესტ ბევინი, ვიაჩესლავ მოლოტოვი, იოსებ სტალინი, უილიამ დ. ლიჰი, ჯეიმზ ფ. ბირნსი და ჰარი ს. ტრუმენი.]]
თავის მხრივ, განცხადებაში ნათქვამია, რომ:

* „იაპონიის მთავრობამ უნდა მოხსნას ყველა დაბრკოლება იაპონელ ხალხში დემოკრატიული ტენდენციების აღორძინებისა და განმტკიცებისთვის. უნდა დამყარდეს სიტყვის, რელიგიისა და აზრის თავისუფლება, ასევე ადამიანის ძირითადი უფლებების პატივისცემა“.
* „იაპონიას უფლება ექნება შეინარჩუნოს ისეთი ინდუსტრიები, რომლებიც მის ეკონომიკას შეინარჩუნებს და სამართლიანი რეპარაციების მოთხოვნის საშუალებას მისცემს, მაგრამ არა ისეთს, რაც მას ომისთვის ხელახლა შეიარაღების საშუალებას მისცემს. ამ მიზნით, ნედლეულზე წვდომა, კონტროლისგან გამიჯნულად, დაშვებული უნდა იყოს. საბოლოოდ იაპონიის მონაწილეობა მსოფლიო სავაჭრო ურთიერთობებში დასაშვები იქნება“.
* „მოკავშირეთა საოკუპაციო ძალები გაყვანილ იქნება იაპონიიდან, როგორც კი ეს მიზნები მიიღწევა და იაპონელი ხალხის თავისუფლად გამოხატული ნების შესაბამისად, მშვიდობისკენ მიდრეკილი და პასუხისმგებლიანი მთავრობა ჩამოყალიბდება“.

ტერმინი „ უპირობო კაპიტულაცია“ მხოლოდ დეკლარაციის ბოლოს გამოიყენეს:

* „ჩვენ მოვუწოდებთ იაპონიის მთავრობას, გამოაცხადოს იაპონიის ყველა შეიარაღებული ძალის უპირობო კაპიტულაცია და უზრუნველყოს მათი კეთილსინდისიერების სათანადო და ადეკვატური გარანტიები ამგვარ ქმედებებში. იაპონიის ალტერნატივა არის სწრაფი და სრული განადგურება.”

იმის საპირისპიროდ, რაც მის კონცეფციაში იყო გამიზნული, დეკლარაციაში საერთოდ არ იყო ნახსენები იმპერატორი. ამგვარად, მოკავშირეთა განზრახვები იაპონელებისთვის უაღრესად მნიშვნელოვანი საკითხების შესახებ, მათ შორის, უნდა ჩაითვალოს თუ არა ჰიროჰიტო ერთ-ერთ მათგანად, ვინც „შეცდომაში შეიყვანა იაპონელი ხალხი“ ან თუნდაც ომის დამნაშავედ, ან, ალტერნატიულად, შეიძლება თუ არა იმპერატორი გახდეს „მშვიდობისკენ მიდრეკილი და პასუხისმგებლიანი მთავრობის“ ნაწილი, გამოუცხადებელი დარჩა.

„სწრაფი და სრული განადგურების“ პუნქტი ინტერპრეტირებული იყო, როგორც ფარული გაფრთხილება ატომური ბომბის ამერიკელების ფლობის შესახებ (რომელიც წარმატებით იქნა გამოცდილი კონფერენციის პირველ დღეს). მეორეს მხრივ, დეკლარაციაში ასევე გაკეთდა კონკრეტული მითითებები იმ განადგურებაზე, რომელიც მიაყენეს გერმანიას ევროპის ომის დასრულების ეტაპებზე. ორივე მხარის თანამედროვე მკითხველისთვის, რომლებმაც ჯერ არ იცოდნენ ატომური ბომბის არსებობის შესახებ, დეკლარაციის დასკვნის ინტერპრეტაცია მარტივი იყო, რომელიც ჩვეულებრივი იარაღის გამოყენებით იაპონიის მსგავსი განადგურების საფრთხეს მოასწავებდა.

### იაპონელების რეაქცია 
27 ივლისს იაპონიის მთავრობამ განიხილა, თუ როგორ ეპასუხა დეკლარაციისთვის. დიდი ექვსეულის ოთხ სამხედრო წევრს სურდა უარი ეთქვა მასზე, მაგრამ ტოგო, მოქმედებდა რა მცდარი შთაბეჭდილების ქვეშ, რომ საბჭოთა მთავრობამ წინასწარ არ იცოდა მისი შინაარსი, დაარწმუნა კაბინეტი, რომ არ გაეკეთებინა ეს მანამ, სანამ მოსკოვის რეაქციას არ მიიღებდა. დეპეშაში შუნიჩი კასე, იაპონიის ელჩი შვეიცარიაში, აღნიშნავდა, რომ „უპირობო კაპიტულაცია“ ეხებოდა მხოლოდ სამხედროებს და არა მთავრობას ან ხალხს, და ის მოითხოვდა იმის გაგებას, რომ პოტსდამის ფრთხილმა ენამ ხელისმომწერი მთავრობების "დიდი ფიქრი გამოიწვია" - „როგორც ჩანს, ისინი ცდილობდნენ ჩვენი სახის გადარჩენას სხვადასხვა საკითხში“. მეორე დღეს, იაპონურმა გაზეთებმა გაავრცელეს ინფორმაცია, რომ დეკლარაცია, რომლის ტექსტიც ჩამოგდებული ბროშურებით გავრცელდა იაპონიაში, იყო უარყოფილი. საზოგადოების აღქმის მართვის მცდელობისას პრემიერ მინისტრი სუზუკი პრესას შეხვდა და განაცხადა:

30 ივლისს ელჩმა სატომ დაწერა, რომ სტალინი, სავარაუდოდ, რუზველტსა და ჩერჩილს ესაუბრებოდა იაპონიასთან ურთიერთობის შესახებ და წერდა: „არ არსებობს ალტერნატივა, გარდა დაუყონებლივ უპირობო კაპიტულაციისა, თუ ჩვენ გვინდა, რომ თავიდან ავიცილოთ რუსეთის მონაწილეობა ომში“. 2 აგვისტოს ტოგომ სატოს მისწერა: „არ უნდა გაგიჭირდეს ამის გაცნობიერება...ჩვენი დრო, რომ გავაგრძელოთ ომის დასრულება, სანამ მტერი იაპონიის ტერიტორიაზე დაეშვება, შეზღუდულია, მეორეს მხრივ, რთულია  კონკრეტული სამშვიდობო პირობების აქ, სახლში ერთდროულად გადაწყვეტა.”

## ჰიროშიმა, მანჯურია და ნაგასაკი 
### 6 აგვისტო: ჰიროშიმა 
6 აგვისტოს, ადგილობრივი დროით დილის 8:15 საათზე, *ენოლა გეიმ*, Boeing B-29 Superfortress-მა, რომლის პილოტიც იყო პოლკოვნიკი პოლ ტიბეტსი, ჩამოაგდო ატომური ბომბი (აშშ-ის მიერ კოდური სახელწოდებით ბიჭუნა) ქალაქ ჰიროშიმაში, რომელიც მდებარეობს ჰონშუს სამხრეთ-დასავლეთით. მთელი დღის განმავლობაში, არეულმა ცნობებმა მოაღწია ტოკიოში, იმის შესახებ, რომ ჰიროშიმა საჰაერო თავდასხმის სამიზნე გამხდარიყო, რამაც ქალაქის განადგურება გამოიწვია "დამაბრმავებელი ელვარებითა და ძლიერი აფეთქებით". იმავე დღეს,  მიიღეს აშშ-ს პრეზიდენტ ტრუმენის რადიო გადაცემა, რომელიც აცხადებს ატომური ბომბის პირველად გამოყენების შესახებ და იუწყება:

იაპონიის არმიასა და საზღვაო ფლოტს ჰქონდა საკუთარი დამოუკიდებელი ატომური იარაღის პროგრამები, შესაბამისად, იაპონელებს კარგად ესმოდათ,  რამდენად რთული იქნებოდა მისი აშენება. ამიტომ, უამრავმა იაპონელმა, განსაკუთრებით, მთავრობის სამხედრო წევრებმა, უარი თქვეს იმის დაჯერებაზე, რომ შეერთებულმა შტატებმა ატომური ბომბი შექმნა, ჰიროშიმას განადგურების მიზეზების დასადგენად კი, იაპონური სამხედროს ბრძანებით, საკუთარი, დამოუკიდებელი კვლევების ჩატარება გადაწვიტეს. ომი გამოუცხადა იაპონიას, ხელი მოაწერა პოტსდამის დეკლარაციას და შეიჭრა მანჯურიაში.

ამ "ორმაგ შოკმა", ჰიროშიმას ატომურმა დაბომბვამ და საბჭოთა შემოსვლამ, დაუყოვნებლივ დიდი გავლენა მოახდინა პრემიერ მინისტრ კანტარო სუძუკისა და საგარეო საქმეთა მინისტრ შიგენორი ტოგოზე, რომელნიც შეთანხმდნენ, რომ მთავრობას დაუყოვნებლივ უნდა დაასრულებინა ომი. თუმცა, იაპონიის არმიის უფროსმა ხელმძღვანელობამ ახალი ამბები მშვიდად მიიღო და სათანადოდ ვერ შეაფასა თავდასხმის მასშტაბები. სამხედრო მინისტრის, ანამის მხარდაჭერით, მათ დაიწყეს მზადება სამხედრო მდგომარეობის გამოცხადებისთვის, რათა შეეჩერებინათ ნებისმიერი მცდელობა მშვიდობის დამყარებისთვის. ჰიროჰიტომ კიდოს სიტუაციის კონტროლი დაავალა, რადგანაც საბჭოთა კავშირს უკვე ომი ჰქონდა გამოაცხადებული და იწყებოდა საომარი მოქმედებები იაპონელთა წინააღმდეგ.

უმაღლესი საბჭო 10:30 საათზე შეიკრიბა. სუძუკიმ, რომელიც იმპერატორთან შეხვედრიდან ეწვია კრებას, თქვა, რომ ომის გაგრძელება შეუძლებელი იყო. ტოგოს აზრით, მათ შეეძლიათ პოტსდამის დეკლარაციის პირობების მიღება, მაგრამ ამისთვის სჭირდებოდათ იმპერატორის პოზიციის გარანტია. საზღვაო ძალების მინისტრმა იონაიმ კი განაცხადა, რომ აუცილებელი იყო  დიპლომატიური წინადადების შეტანა, რადგანაც აღარ რჩებოდა დრო უკეთესი გარემოებების ლოდინისთვის.

შეხვედრის მიმდინარეობისას, დაახლოებით 11:00 საათისთვის, მოვიდა ინფორმაცია, რომ ნაგასაკი, კიუშუს დასავლეთ სანაპიროზე, დაიბომბა (შეერთებულმა შტატებმა ბომბს მსუქანი კაცი უწოდეს). შეხვედრის დამთავრების დროისთვის დიდი ექვსეული სამ-სამად დაიყვნენ. სუძუკი, ტოგო და ადმირალი იონაი ემხრობოდნენ ტოგოს პოტსდამისთვის დამატებულ ერთ პირობას, ხოლო გენერალი ანამი, გენერალი უმეძუ და ადმირალ ტოიოდა დაჟინებით მოითხოვდნენ კიდევ დამატებით სამ პირობაზე, რომლებიც ცვლიდნენ პოტსდამს. მათ მიხედვით, იაპონიას უნდა მოაგვარებინა საკუთარი განიარაღება, იაპონია გაუმკლავდებოდა ნებისმიერ იაპონელ სამხედრო დამნაშავეს და არ  უნდა მომხდარიყო იაპონიის ოკუპაცია.

## მოლაპარაკებები კაპიტულაციაზე 
[მინი| სამხედრო მინისტრი [ანამი კორეჩიკა|კორეჩიკა ანამი]]
იაპონიის მინისტრთა კაბინეტი 9 აგვისტოს, 14:30 საათზე შეიკრიბა და დღის უმეტესი ნაწილი დანებებაზე მსჯელობაში გაილია. როგორც დიდი ექვსეულის შემთხვევაში, ჯგუფი გაიყო, თუმცაღა არც ტოგოსა და არც ანამის პოზიციას, არ მიუღია უმრავლესობის ხმა. ანამიმ კაბინეტის სხვა მინისტრებს გაანდო, წამების ქვეშ მყოფი დატყვევებული ამერიკელ P-51 Mustang-ის  პილოტის მარკუს მაკდილდას ნათქვამი, რომ შეერთებული შტატები ფლობდა 100 ატომური ბომბის მარაგს და რომ ტოკიო და კიოტო განადგურდებოდა მომდევნო დღეებში.

რეალურად, შეერთებულ შტატებს არ ექნებოდა მესამე ბომბი გამოსაყენებლად მზად დაახლოებით 19 აგვისტომდე, მეოთხე კი სექტემბერამდე. თუმცაღა, იაპონიის ხელმძღვანელობას დანამდვილებით ვერ ეცოდინებოდა შეერთებული შტატების რეალური მარაგის ოდენობა და შიშობდნენ, რომ შეერთებული შტატები შეძლებდა არა მხოლოდ ცალკეული ქალაქების, არამედ  იაპონელი ხალხის, როგორც რასისა და ერის განადგურებას. მართლაც, ანამის სიტყვებში "ნუთუ საოცარი არ იქნება, რომ მთლიანის ერი მშვენიერი ყვავილივით განადგურდეს", შესაძლო კატასტროფის სასურველობა უფრო გამოიხატა, ვიდრე დანებების ალტერნატივისა.

მთავრობის სხდომა კონსენსუსის გარეშე 17:30 საათისთვის გადაიდო. მეორე შეხვედრაც, რომელიც საათები გაგრძელდა, კონსენსუსის გარეშე დასრულდა. ამ შეხვედრის შემდეგ, სუძუკი და ტოგო იმპერატორს შეხვდნენ და შესთავაზეს ექსპრომტად იმპერიული კონფერენციის ჩატარება, რომელიც 9–10 აგვისტოს შუაღამეს დაიწყო. სუძუკიმ წარმოადგინა ანამის ოთხი პირობიანი შეთავაზება, როგორც უმაღლესი საბჭოს შეთანხმებული პოზიცია. უმაღლესი საბჭოს სხვა წევრებმა ისაუბრეს, კიიჩირო ჰირანუმამ, საიდუმლო საბჭოს პრეზიდენტიმა, კი ხაზი გაუსვა იაპონიის უუნარობას, დაიცვას თავი და განმარტა ქვეყნის ისეთი საშინაო პრობლემები, როგორიც საკვების დეფიციტი იყო. მინისტრთა კაბინეტმა კვლავ განაგრძო დებატი, თუმცაღა უშედეგოდ. დაახლოებით 02:00 საათზე (10 აგვისტო) სუძუკიმ საბოლოოდ მიმართა იმპერატორ ჰიროჰიტოს და სთხოვა გადაეწყვიტა ორ პოზიციას შორის. მოგვიანებით მონაწილეებმა გაიხსენეს, რომ იმპერატორმა განაცხადა:

როგორც კი იმპერატორი წავიდა, სუძუკიმ უბიძგა კაბინეტს, მიეღო იმპერატორის ნება. იმავე დილით (10 აგვისტო), საგარეო საქმეთა სამინისტრომ გაუგზავნა დეპეშები მოკავშირეებს (მაქს გრასლის შვეიცარიის საგარეო საქმეთა დეპარტამენტში), სადაც იუწყებოდა, რომ იაპონია მიიღებდა პოტსდამის დეკლარაციას, მაგრამ არ მიიღებდა სამშვიდობო პირობებს, რომლებიც ეჭვქვეშ დააყენებდა იმპერატორის პრეროგატივებს. ეს კი ნიშნავდა იაპონიის მმართველობის ფორმის შენარჩუნებას - იაპონიის იმპერატორი დარჩებოდა რეალური ძალაუფლების თანამდებობაზე.

### 12 აგვისტო 
მოკავშირეთა პასუხი იაპონიის მიერ პოტსდამის დეკლარაციის კვალიფიციურ მიღებაზე დაწერა ჯეიმზ ფ. ბირნსმა და დაამტკიცეს ბრიტანეთის, ჩინეთისა და საბჭოთა მთავრობებმა, თუმცაღა საბჭოთა კავშირი მხოლოდ უხალისოდ დათანხმდა. მოკავშირეებმა თავიანთი პასუხი (შვეიცარიის საგარეო საქმეთა დეპარტამენტის მეშვეობით) 12 აგვისტოს გამოგზავნეს. იმპერატორის ავტორიტეტთან დაკავშირებით კი ეწერა, რომ ამას და მთავრობის საკითხს გაერთიანებული ძალების უმაღლესი მთავარსარდალი განსაზღვრავდა. იაპონიის მმართველობის ფორმა კი, პოტსდამის დეკლარაციის თანახმად, იაპონელი ხალხის თავისუფალი ნების მიხედვით დამყარდებოდა.

პრეზიდენტმა ტრუმენმა გასცა ინსტრუქციები, რომ პრეზიდენტის ბრძანების გარეშე, იაპონიაზე ატომური იარაღის ჩამოგდება აღარ იგეგმებოდა, მაგრამ სამხედრო ოპერაციების (მათ შორის B-29 აფეთქებების ჩათვლით) გაგრძელების საშუალება მისცა, იაპონიის კაპიტულაციაზე ოფიციალური ცნობის მიღებამდე. თუმცა, ახალი ამბების კორესპონდენტებმა არასწორად განმარტეს წყნარ ოკეანეში აშშ-ს სტრატეგიული საჰაერო ძალების მეთაურის, გენერალ კარლ სპააცის კომენტარი, რომ B-29 არ დაფრინავდა 11 აგვისტოს (უამინდობის გამო), როგორც განცხადება, რომ ცეცხლის შეწყვეტა იყო გადაწყვტილი. იაპონელებს რომ არ შეჰქმნოდათ შთაბეჭდილება, თითქოს მოკავშირეებმა უარი თქვეს სამშვიდობო ძალისხმევაზე და განაახლეს დაბომბვა, ტრუმენმა ბრძანა, შეჩერებულიყო ყველა შემდგომი დაბომბვა.

იაპონიის კაბინეტმა განიხილა მოკავშირეთა პასუხი, რომლის დროსაც სუძუკი ამტკიცებდა, რომ არ უნდა მიეღოთ იგი და დაჟინებით მოითხოვათ აშკარა გარანტია იმპერიული სისტემის შენარჩუნებისა. ანამი დაუბრუნდა თავის პოზიციას, რომ არ უნდა მომხდარიყო იაპონიის ოკუპაცია. ტოგომ განუმარტა სუძუკის, რომ უკეთესი პირობების მიღების იმედი არ არსებობდა და კიდომ გადასცა იმპერატორის ნება, რომ იაპონია დანებებდა. იმპერატორთან შეხვედრაზე, იონაიმ ისაუბრა თავის შეშფოთების მიზეზზე მზარდ სამოქალაქო მღელვარებასთან დაკავშირებით:

იმავე დღეს ჰიროჰიტომ შეატყობინა იმპერიულ ოჯახს დანებების გადაწყვეტილების შესახებ. მისი ერთ-ერთი ბიძა, პრინცი ასაკა, დაინტერესდა, გაგრძელდებოდა თუ არა ომი, თუ *კოკუტაი* (იმპერიული სუვერენიტეტი) ვერ შენარჩუნდებოდა. იმპერატორმა კი უბრალოდ უპასუხა "რა თქმა უნდა".

### 13–14 აგვისტო 
ამერიკელი ფსიქოლოგიური ოპერაციების ექსპერტთა წინადადებით, 13 აგვისტოს B-29-ებმა იაპონიის თავზე ბროშურები ჩამოყარეს, რომელშიც აღწერილი იყო იაპონიის შეთავაზება დანებების შესახებ და მოკავშირეთა პასუხი. ბროშურებმა, რომელთა ნაწილიც იმპერატორისა და მისი მრჩევლების შეხვედრის დროს იმპერიულ სასახლეში ჩამოიყარა, დიდი გავლენა იქონია იაპონიის გადაწყვეტილების მიღების პროცესზე. ცხადი გახდა, რომ მოკავშირეთა პირობების სრულყოფილი მიღება, თუნდაც ეს იმდროინდელი იაპონიის მთავრობის დაშლას გულისხმობდეს, ერთადერთი შესაძლო გზა იყო მშვიდობის უზრუნველსაყოფად. B-29-ებმა 315 საარტილერიო ფრთიდან იფრინეს 6100 კილომეტრი, რათა გაენადგურებინათ ნიპონის სანავთობო კომპანიის გადამამუშავებელი ქარხანა ცუჩიძაკიში, ჰონშუს ჩრდილოეთით. ეს იყო ბოლო მოქმედი ქარხანა იაპონიის მთავარი კუნძულებზე და ის აწარმოებდა ნავთობის 67%-ს. თავდასხმები გაგრძელდა იაპონიის დანებების გამოცხადების და ამის შემდგომ გარკვეული დროის მანძილზეც.

ტრუმენმა ატომური დაბომბვის შეჩერების ბრძანება 10 აგვისტოს გასცა, მას შემდეგ, რაც მიიღო ინფორმაცია, რომ კიდევ ერთი ბომბი იაპონიის წინააღმდეგ გამოსაყენებლად მზად იქნებოდა დაახლოებით ერთ კვირაში. მან თავის კაბინეტს განუცხადა, რომ ვერ გაუძლებდა "ყველა იმ ბავშვის" მოკვლის აზრს. რასაც მისი სამხედრო პერსონალის რაღაც ნაწილი უჭერდა მხარს.

როგორც კი 14 აგვისტო გათენდა, სუძუკიმ, კიდომ და იმპერატორმა გააცნობიერეს, რომ დღე დასრულდებოდა ამერიკული პირობების მიღებით ან სამხედრო გადატრიალებით.

კაბინეტი მაშინვე შეიკრიბა და ერთხმად დაამტკიცეს იმპერატორის სურვილი. მათ ასევე გადაწყვიტეს, გაენადგურებინათ ომის დანაშაულებთან და ერის უმაღლესი ლიდერების ომის პასუხისმგებლობასთან დაკავშირებით არსებული დიდი რაოდენობის მასალა. კონფერენციის შემდეგ დაუყოვნებლივ, საგარეო საქმეთა სამინისტრომ თავის საელჩოებს, შვეიცარიასა და შვედეთში, გადასცა ბრძანებები, რომ მიეღოთ მოკავშირეთა პირობები კაპიტულაციაზე. ეს ბრძანებები მიიღეს და გადასცეს ვაშინგტონში 14 აგვისტოს 02:49 საათზე.

შორეულ ომის ფრონტებზე უფროს მეთაურებთან მოსალოდნელი სირთულეების გამო, საიმპერატორო ოჯახის სამი უფლისწული, რომლებიც სამხედრო კომისიებს ატარებდნენ, 14 აგვისტოს ამ ამბის პირადად გადასაცემად გაემგზავრნენ. პრინცი ცუნეიოში ტაკედა გაემგზავრა კორეასა და მანჯურიაში, პრინცი იასუჰიკო ასაკა ჩინეთის საექსპედიციო არმიასა და ჩინეთის ფლოტში, ხოლო პრინცი კანინ ჰარუჰიტო - შანხაიში, სამხრეთ ჩინეთში, ინდოჩინეთსა და სინგაპურში.

კაპიტულაციის შესახებ საიმპერატორო რესკრიპტის ტექსტის მომზადება 14 აგვისტოს 19:00 საათისთვის დასრულდა, რომელიც შემდგომ გადაწერა სასამართლოს ოფიციალურმა კალიგრაფმა და მიტანილი იქნა კაბინეტში  ხელმოწერებისთვის. დაახლოებით 23:00 საათისთვის, იმპერატორმა, NHK-ის ჩამწერი ჯგუფის დახმარებით, გააკეთა გრამოფონის ჩანაწერი, რომელშიც თავად კითხულობდა რესკრიპტს. ჩანაწერი გადაეცა სასამართლოს კამერგერ იოშიჰირო ტოკუგავას, რომელმაც ის იმპერატრიცა კოჯუნის მდივნის კაბინეტში დამალა.

## სახელმწიფო გადატრიალების მცდელობა (12–15 აგვისტო) 
მინი|კენჯი ჰატანაკა, სახელმწიფო გადატრიალების ლიდერი
1945 წლის 12 აგვისტოს, გვიან ღამით, მაიორმა კენჯი ჰატანაკამ, ლეიტენანტ პოლკოვნიკებთან მასატაკა იდასთან, მასაჰიკო ტაკეშიტასთან (ანამის სიძე), ინაბა მასაოსთან და პოლკოვნიკი ოკიკაცუ არაოსთან ერთად, რომელიც სამხედრო საქმეთა განყოფილების უფროსი იყო, ესაუბრეს ომის მინისტრ კორეჩიკა ანამის (არმიის მინისტრი და იაპონიაში ყველაზე ძლიერი ფიგურა, გარდა იმპერატორისა), და სთხოვეს გაეკეთებინა ყველაფერი, რათა ხელი შეეშალა პოტსდამის დეკლარაციის მიღებაში. გენერალმა ანამიმ არ უპასუხა ახალგაზრდა ოფიცრების თხოვნას, დახმარებოდა ღალატში. მიუხედავად იმისა, რომ რეალურად სჭირდებოდათ ანამის მხარდაჭერა, ჰატანაკამ და სხვა აჯანყებულებმა გადაწყვიტეს, რომ სხვა გზა არ ჰქონდათ, გარდა დაგეგმვისა და დამოუკიდებლად სახელმწიფო გადატრიალების მცდელობისა. ჰატანაკამ 13-14 აგვისტო მოკავშირეთა შეკრებაში, სამინისტროს უმაღლესი წევრთა მხარდაჭერის მოძიებასა და შეთქმულების სრულყოფაში გაატარა.

13–14 აგვისტოს ღამეს კონფერენციიდან მალევე, როცა საბოლოოდ გადაწყდა ჩაბარება, არმიის უფროსი ოფიცრების ჯგუფი, მათ შორის ანამი, შეიკრიბნენ ახლომდებარე ოთახში. ყველა დამსწრე შეშფოთებული იყო კაპიტულაციის წინააღმდეგ მიმართული სახელმწიფო გადატრიალების შესაძლებლობით, სვარაუდოა, რომ დამსწრეთა ნაწილი განიხილავდა კიდეც მის დაწყებას. დუმილის შემდეგ, გენერალმა ტორაშირო კავაბემ დამსწრეებს შესთავაზა, რომ ყველა ადგილზე მყოფ მაღალჩინოსანს ხელი მოეწერა შეთანხმებაზე იმპერატორის ბრძანების შესასრულებლად, რადგანაც არმიას უნდა ემოქმედა იმპერიული გადაწყვეტილების შესაბამისად. ამას ხელი მოაწერა ყველა მაღალი რანგის ოფიცარმა, მათ შორის ანამიმ, ჰაჯიმე სუგიმიამ, იოშიჯირო უმეძმ, კენჯი დოიჰარამ, ტორაშირო კავაბემ, მასაკაძუ კავაბემა და ტადაიჩი ვაკამაცუმ. 
მარცხნივ|მინი| გადატრიალება ჩაიშალა მას შემდეგ, რაც შიძუიჩი ტანაკამ დაარწმუნა მეამბოხე ოფიცრები სახლში წასულიყვნენ. ცხრა დღის შემდეგ ტანაკამ თავი მოიკლა.
14 აგვისტოს, დაახლოებით 21:30 საათზე, ჰატანაკას აჯანყებულებმა თავიანთი გეგმა განახორციელეს. პირველი საიმპერატორო გვარდიის მეორე პოლკი სასახლის ტერიტორიაზე შევიდა, უკვე იქ განლაგებული ბატალიონის ძალა გაორმაგდა, რაც სავარაუდოდ, ჰატანაკას აჯანყებისგან დამატებითი დაცვის უზრუნველსაყოფად იყო გამიზნული. მაგრამ ჰატანაკამ, ლეიტენანტთან პოლკოვნიკ ჯირო შიიძაკისთან ერთად, მოტყუებით დაარწმუნა პირველი საიმპერატორო გვარდიის  მეორე პოლკის მეთაური, პოლკოვნიკი ტოიოჯირო ჰაგა, რომ გენერლები ანამი და უმეძუ, აღმოსავლეთის ოლქის არმიისა და საიმპერატორო გვარდიის დივიზიების მეთაურები, ყველანი გეგმაში იყვნენ ჩართულები. ჰატანაკა ასევე მივიდა შიძუიჩი ტანაკას, არმიის აღმოსავლეთ რეგიონის მეთაურის ოფისში, რათა დაეყოლიებინა იგი შემოერთებოდა გადატრიალებას, თუმცაღა ტანაკამ უარი თქვა და ჰატანაკას სახლში წასვლა უბრძანა, ჰატანაკამ არ გაითვალისწინა.

სასახლის პოლიცია განაიარაღეს და ყველა შესასვლელი გადაკეტეს. ძებნა კიდევ უფრო გაართულა მოკავშირეთა დაბომბვის გამო სინათლის გათიშვამ და იმპერიული სახლის სამინისტროს ძველებურმა წყობამ და განლაგებამ. ოთახების მრავალი სახელი აჯანყებულებისთვის გაურკვეველი იყო. აჯანყებულებმა იპოვეს კამერგერი იოშიჰირო ტოკუგავა და მიუხედავად იმისა, რომ ჰატანაკა მას სამურაის ხმლით გამოფატვრით დაემუქრა, ტოკუგავამ იცრუა და უთხრა, რომ არ იცოდა სად იყვნენ ჩანაწერები და ადამიანები.

დაახლოებით 03:00 საათზე, ლეიტენანტ პოლკოვნიკმა მასატაკა იდამ ჰატანაკას აცნობა, რომ აღმოსავლეთის ოლქის არმია სასახლისკენ მოემართებოდა მის შესაჩერებლად და უმჯობესი იყო დანებებოდა. საბოლოოდ, როდესაც გაიაზრა, რომ მისმა გეგმამ კრახი განიცადა, ჰატანაკა შეევედრა აღმოსავლეთის ოლქის არმიის შტაბის უფროსს, ტაცუჰიკო ტაკაშიმას, რომ მიეცათ სულ მცირე ათი წუთი NHK რადიოს ეთერში, რათა  იაპონიის მოსახლეობისთვის აეხსნა რის მიღწევას ცდილობდა და რატომ. მისი ეს სურვილი არ დააკმაყოფილეს. პოლკოვნიკმა ჰაგამ, პირველი საიმპერატორო გვარდიის მეორე პოლკის უფროსმა, აღმოაჩინა, რომ რეალურად არმია მხარს არ უჭერდა ამ აჯანყებას და უბრძანა ჰატანაკას დაეტოვებინა სასახლის ტერიტორია.

05:00 საათისთვის, როდესაც მეამბოხეები ჯერ კიდევ აგრძელებდნენ ძებნას, მაიორი ჰატანაკა NHK-ის სტუდიაში მივიდა და იარაღის მუქარით, სასოწარკვეთილი ცდილობდა მიეღო ცოტაოდენი საეთერო დრო თავისი ქმედებების განსამარტად. დაახლოებით ერთი საათისა და აღმოსავლეთის ოლქის არმიისგან სატელეფონო ზარის მიღების შემდეგ, ჰატანაკა საბოლოოდ დანებდა. მან შეკრიბა თავისი ოფიცრები და დატოვა NHK-ის სტუდიო.

გამთენიისას ტანაკამ შეიტყო, რომ სასახლე აიღეს. იგი მივიდა სასახლეში და დაუპირისპირდა აჯანყებულ ოფიცრებს და გააკრიტიკა ისინი იაპონური არმიის სულისკვეთებისთვის შეუსაბამო ქმედებებითის. ტანაკამ დაარწმუნა აჯანყებულები დაბრუნებულიყვნენ თავიანთ ყაზარმებში.

ჩანაწერის დაბალი ხარისხმა, რასაც ერთვოდა იმპერატორის მიერ გამოყენებული კლასიკური იაპონური ენა რესკრიპტში, გამოიწვია ის, რომ მსმენელთა უმეტესობისთვის ჩანაწერი ძალიან რთული გასაგები აღმოჩნდა. გარდა ამისა, იმპერატორს თავის სიტყვაში პირდაპირ არ უხსენებია დანებება. დაბნეულობის თავიდან ასაცილებლად, ჩანაწერს მაშინვე მოჰყვა განმარტება, რომ იაპონია მართლაც უპირობოდ დანებდა მოკავშირეებს.

საზოგადოების რეაქცია იმპერატორის გამოსვლაზე მრავალფეროვანი იყო: ბევრმა იაპონელმა უბრალოდ მოუსმინა მას, შემდეგ კი განაგრძო ცხოვრება ისე, როგორც შეეძლო, ხოლო არმიისა და საზღვაო ძალების ზოგიერთმა ოფიცერმა, თვითმკვლელობა არჩია ამგვარ დანებებას. მცირე ბრბო შეიკრიბა ტოკიოში საიმპერატორო სასახლის წინ და ტიროდა, და როგორც ავტორი ჯონ დოუერი აღნიშნავს, მათ მიერ დაღვრილი ცრემლები "ასახავდა უამრავ გრძნობას... ტკივილს, სინანულს, დანაკლისს და ბრაზს, მოტყუების გამო, უეცარი სიცარიელესა და მიზნის დაკარგვას".

17 აგვისტოს სუძუკი პრემიერ-მინისტრის პოსტზე იმპერატორის ბიძამ, პრინცმა ჰიგაშიკუნიმ შეცვალა, შესაძლო შემდგომი გადატრიალების ან მკვლელობის მცდელობის თავიდან ასაცილებლად.

იაპონური ძალები ჯერ ისევ იბრძოდნენ როგორც საბჭოთა, ისე ჩინელების წინააღმდეგ და მათი ცეცხლის შეწყვეტისა და ჩაბარების მართვა რთული იყო. იაპონელ მეომართა ბოლო საჰაერო ბრძოლა ამერიკულ სადაზვერვო ბომბდამშენებთან გაიმართა 18 აგვისტოს. საბჭოთა კავშირმა ბრძოლა სექტემბრის დასაწყისამდე განაგრძო და აიღო კურილის კუნძულები.

### 1945 წლის 17 აგვისტო, იაპონური სამხედროებისთვის განკუთვნილი კაპიტულაციის სიტყვა 
ორი დღის შემდეგ იმპერატორ ჰიროჰიტოს კაპიტულაციის  სიტყვის გადაცემიდან, საიმპერატორო ძალების ოფიცრებისა და ხალხისთვის, მან უფრო მოკლე სიტყვა წარმოთქვა. ამ უკანასკნელში იგი ამბობს: „სამი წელი და რვა თვე გავიდა მას შემდეგ, რაც ომი გამოვუცხადეთ შეერთებულ შტატებსა და ბრიტანეთს. ამ ხნის განმავლობაში არმიისა და საზღვაო ძალებიდან ჩვენმა ძვირფასმა ადამიანებმა სიცოცხლე გასწირეს, ვაჟკაცურად იბრძოდნენ... და ამისათვის ჩვენ უაღრესად მადლიერები ვართ. ახლა, როდესაც საბჭოთა კავშირი ჩვენს წინააღმდეგ ჩაერთო ომში, მისი გაგრძელება დღევანდელ საშინაო და საგარეო პირობებში, მხოლოდ ომის ზარალის უსაფუძვლო ზრდასა ნიშნავს, რაც საფრთხეს შეუქმნის იმპერიის არსებობის საფუძვლებს. აქედან გამმდინარე, მიუხედავად იმისა, რომ იმპერიული არმიისა და საზღვაო ძალების საბრძოლო სულისკვეთება მაღალია, ჩვენი ეროვნული პოლიტიკის შენარჩუნებისა და დაცვის მიზნით, ვაპირებთ მშვიდობის დამყარებას შეერთებულ შტატებთან, ბრიტანეთთან, საბჭოთა კავშირთან და ჩუნგკინგთან.... ჩვენ გვჯერა, რომ თქვენ, ოფიცრები და საიმპერატორო ძალების წევრები დაეთანხმებით ჩვენს განზრახვას და... გაუძლებთ გაუსაძლისს და შეინარჩუნებთ ერის მარადიულ საფუძველს."

### ოკუპაცია და კაპიტულაციის ცერემონია 
[მინი| [პარიზი|მოკავშირეთა პერსონალი პარიზში აღნიშნავს იაპონიის კაპიტულაციას.]]
იაპონიის მიერ დანებების პირობების მიღების შესახებ ინფორმაცია ამერიკის საზოგადოებას რადიოს საშუალებით 14 აგვისტოს, საღამოს 7 საათზე გამოუცხადეს, რამაც მასობრივი აღნიშვნა გამოიწვია. მოკავშირე მშვიდობიანი მოქალაქეები და სამხედროები ყველგან ახარებდნენ ომის დამთავრების ამბავს. სურათები, სახელწოდებით *იაპონიაზე გამარჯვების დღე თაიმ სქუერზე*, რომელზეც ამერიკელი მეზღვაური კოცნის ქალს ნიუ-იორკში და *მოცეკვავე კაცი,* რომელიც გადაიღეს სიდნეიში, დაუყოვნებელი ზეიმის განსახიერება გახდა. მოკავშირე ქვეყნების უმრავლესობაში, 14 და 15 აგვისტოს იაპონიაზე გამარჯვების დღე აღინიშნება.
მინი|მოკავშირეთა საბრძოლო ხომალდები საგამის ყურეში, 1945 წლის 28 აგვისტო
ატომური იარაღის მოულოდნელად გამოყენების შემდეგ, იაპონიის უეცარმა კაპიტულაციამ გააკვირვა მთავრობათა უმეტესობა აშშ-სა და დიდი ბრიტანეთის გარეთ. საბჭოთა კავშირს ჰქონდა გარკვეული განზრახვები ჰოკაიდოს ოკუპაციასთან დაკავშირებით.

იაპონიის ოფიციალური პირები 19 აგვისტოს გაემგზავრნენ მანილაში, რათა შეხვედროდნენ მოკავშირეთა ძალების უზენაეს სარდალს დუგლას მაკარტურს და შეეტყოთ მისი გეგმებზე ოკუპაციის შესახებ. 28 აგვისტოს 150 ამერიკელი პერსონალი ჩაფრინდა აცუგიში, კანაგავას პრეფექტურაში და იაპონიის ოკუპაცია დაიწყო. ამას მოჰყვა USS მისური, რომლის თანმხლები ხომალდები დაეშვნენ მე-4 საზღვაო პოლკზე კანაგავას სამხრეთ სანაპიროზე. მე-11 საჰაერო სადესანტო დივიზია ოკინავადან აცუგის აეროდრომში,  ტოკიოდან 50 კმ-ში იქნა გადატანილი, რასაც სხვა მოკავშირეთა პერსონალიც მოჰყვა.

მაკარტური ტოკიოში 30 აგვისტოს ჩავიდა და დაუყონებლივ გამოსცა რამდენიმე კანონი: მოკავშირეთა პერსონალს არ შეეძლო თავდასხმა იაპონელებზე. მოკავშირეთა პერსონალს არ უნდა ეჭამა დეფიციტური იაპონური საკვები. *ჰინომარუს* ანუ "ამომავალი მზის" დროშის აფრიალება მკაცრად იყო შეზღუდული.
[მარცხნივ|მინი| [დაგლას მაკართური|მაკარტური კაპიტულაციის ცერემონიაზე.ფონზე ჩანს პერის მიერ აფრიალებული დროშა.]]
ოფიციალურად კაპიტულაცია 1945 წლის 2 სექტემბერს მოხდა, ტოკიოს დროით დაახლოებით დილის 9 საათზე, როდესაც იაპონიის იმპერიის წარმომადგენლებმა ხელი მოაწერეს იაპონიის კაპიტულაციის საბუთებს ტოკიოს ყურეში USS *Missouri-*ის ბორტზე. იაპონიის საგარეო საქმეთა მინისტრმა შიგემიცუმ ხელი მოაწერა იაპონიის მთავრობის მხრიდან, ხოლო გენერალმა უმეძუმ ხელი მოაწერა იაპონიის შეიარაღებული ძალებისთვის.

კაპიტულაციის ცერემონია საგულდაგულოდ იყო დაგეგმილი USS *Missouri-*ის ბორტზე*,* სადაც დეტალურად იყო გაწერილი მთელი არმიის, საზღვაო ძალებისა და მოკავშირეთა წარმომადგენლის დასაჯდომი პოზიციები.

თითოეული ხელმომწერი იჯდა მწვანე თექით დაფარული, ჩვეულებრივი სასადილო მაგიდის წინ და ხელს აწერდა კაპიტულაციის ორ საბუთს: ტყავით შეკრული ვერსია მოკავშირეთა ძალებისთვის იყო, ხოლო ტილოზე დამაგრებული ვერსია - იაპონელებისთვის. საგარეო საქმეთა მინისტრმა მამორუ შიგემიცუმ ხელი მოაწერა იაპონიის მთავრობის სახელით,  მას კი მოჰყვა ფორმაში გამოწყობილი გენერალი იოშიჯირო უმეძუ, იმპერიის გენერალური შტაბის უფროსი. მაკარტურმა ხელი მოაწერა მოკავშირე ქვეყნების სახელით, შემდგომ კი ფლოტის ადმირალი ჩესტერ ვ. ნიმიცი გამოვიდა, როგორც აშშ-ს წარმომადგენელი. ნიმიცის შემდგომ რვა სხვა მოკავშირე ქვეყნის წარმომადგენლები გამოჩნდნენ, ჩინეთის წარმომადგენლის გენერალი სუ იონგჩანგის ხელმძღვანელობით. სხვა გამოჩენილი ხელმომწერები არიან ადმირალი ბრიუს ფრეიზერი გაერთიანებული სამეფოსთვის და გენერალური არმიის გენერალი ფილიპ ლეკლერკ დე ჰაუტექლოკი საფრანგეთისთვის.

*მისურიზე* იმ დღეს იყო იგივე ამერიკული დროშა აფრიალებული, რომელიც 1853 წელს ჰქონდა USS Powhatan-ზე მიერ კომოდორ მეთიუ პერის თავის პირველ ორ ექსპედიციაზე იაპონიაში. სწორედ პერის ექსპედიციებმა გამოიწვია კანაგავას კონვენცია, რომელმაც აიძულა იაპონელები გაეხსნათ ქვეყანა ამერიკული ვაჭრობისთვის.

*2* სექტემბერს *მისურის* ბორტზე ოფიციალური კაპიტულაციის შემდეგ, იაპონიის ომის დანაშაულებების გამოძიება სწრაფადვე დაიწყო. საიმპერატორო ოჯახის მრავალი წევრი, იმპერატორის ძმები: პრინცი ჩიჩიბუ, პრინცი ტაკამაცუ და პრინცი მიკასა, ასევე ბიძა, პრინცი ჰიგაშიკუნი, ზეწოლას ახდენდნენ იმპერატორზე, ტახტიდან გადამდგარიყო, რათა ერთ-ერთ პრინცს ჰქონოდა შესაძლებლობა ემსახურა რეგენტად, სანამ ტახტის მემკვიდრე, პრინცი აკიჰიტო არ გაიზრდებოდა. თუმცაღა,  მოგვიანებით, სექტემბერში, იმპერატორთან შეხვედრისას, გენერალმა მაკარტურმა იგი დაარწმუნა, რომ იაპონიის სამართავად მისი დახმარება ესაჭიროებოდა, შესაბამისად ჰიროჰიტო არასდროს გაუსამართლებიათ. შორეული აღმოსავლეთის საერთაშორისო სამხედრო ტრიბუნალის სამართლებრივი პროცედურები 1946 წლის 19 იანვარს დაიწყო, საიმპერტორო ოჯახის წევრთა გასამართლების გარეშე.

14 და 15 აგვისტოსთან ერთად, 1945 წლის 2 სექტემბერი  ცნობილია როგორც იაპონიაზე გამარჯვების დღე.  იაპონიაში 15 აგვისტოს ხშირად უწოდებენ -ის ( ), რაც სიტყვასიტყვით " ომის დასასრულის ხსოვნის დღეს " ნიშნავს, მაგრამ მთავრობის სახელი ამ დღისთვის (რომელიც არ არის ეროვნული დღესასწაული) არის  (, „ომში გარდაცვლილთა გლოვისა და მშვიდობისთვის ლოცვის დღე“).

## შემდგომი კაპიტულაცია და წინააღმდეგობა 
კაპიტულაციის ცერემონია  2 სექტემბერს, თითქმის იმავე დროს გაიმართა USS პორტლანდის ბორტზეც, ტრუკ ატოლში, სადაც ვიცე-ადმირალმა ჯორჯ დ. მიურეიმ მიიღო კაროლინის კუნძულების კაპიტულაცია იაპონელი სამხედრო და სამოქალაქო ჩინოვნიკებისგან.

კაპიტულაციის საბუთებზე ხელმოწერის შემდეგ, კიდევ მრავალი ცერემონია გაიმართა წყნარი ოკეანეის იაპონიის დარჩენილ სამფლობელოებშიც. იაპონური ძალები სამხრეთ-აღმოსავლეთ აზიაში დანებდნენ 1945 წლის 2 სექტემბერს პენანგში, 10 სექტემბერს ლაბუანში, 11 სექტემბერს სარავაკის სამეფოში და 12 სექტემბერს სინგაპურში. გომინდანიმა ტაივანის ადმინისტრაცია 25 ოქტომბერს ჩაიგდო ხელში. 1947 წლამდე ამერიკისა და დიდი ბრიტანეთის მიერ დაკავებული ყველა პატიმრის რეპატრიაცია არ მომხდარა. 1949 წლის აპრილისთვის ჩინეთში ჯერ კიდევ 60000-ზე მეტი იაპონელი პატიმარი იყო. ზოგიერთიბო, როგორებიც იყვნენ შოძო ტომინაგა, არ იქნა რეპატრიირებული 1950-იანი წლების ბოლომდე.

კაპიტულაციის ლოგისტიკური მოთხოვნები უზარმაზარი იყო. იაპონიის კაპიტულაციის შემდეგ მოკავშირეებმა ტყვედ აიყვანეს 5 400 000-ზე მეტი იაპონელი ჯარისკაცი და 1 800 000 იაპონელი მეზღვაური. იაპონიის ინფრასტრუქტურაზე მიყენებულმა ზიანმა, 1946 წლის სასტიკ საყოველთაო შიმშილთან ერთად, კიდევ უფრო გაართულა მოკავშირეთა ძალისხმევა, გამოეკვებათ იაპონელი ტყვეები და მშვიდობიანი მოსახლეობი.

საომარი მდგომარეობა მოკავშირეთა უმეტესობასა და იაპონიას შორის ოფიციალურად დასრულდა, სან-ფრანცისკოს ხელშეკრულების ძალაში შესვლასტან ერთად, 1952 წლის 28 აპრილს. იაპონიამ და საბჭოთა კავშირმა ფორმალურად დაამყარეს მშვიდობა ოთხი წლის შემდეგ, როდესაც ხელი მოაწერეს 1956 წლის საბჭოთა-იაპონიის ერთობლივ დეკლარაციას.

იაპონიის სამფლობელოებმა, განსაკუთრებით წყნარი ოკეანის პატარა კუნძულებზე, საერთოდ უარი თქვეს კაპიტულაციაზე (მიიჩნიეს, რომ დეკლარაცია იყო პროპაგანდა ან დანებება მათი კოდექსის საწინააღმდეგო მიიჩნიეს). ზოგს შეიძლება არასოდეს სმენია ამის შესახებ. ტერუო ნაკამურა, უკანასკნელი ცნობილი მოწინააღმდეგე, 1974 წლის დეკემბერში გამოვიდა მისი ფარული განდეგილობიდან ინდონეზიაში, ხოლო ორი სხვა იაპონელი ჯარისკაცი, რომლებიც შეუერთდნენ კომუნისტ პარტიზანებს ომის ბოლოს, იბრძოდნენ სამხრეთ ტაილანდში 1991 წლამდე.

## სქოლიო 
### შენიშვნები 
### ლიტერატურა 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (also Souvenir Press Ltd, London); Japanese edition (1965) as  by Bungei Shunju, Tokyo.
* 
* 
* 
* 
* 
* 
*  (Extracts on-line)
* 
* 
* 
* 
* 
* 
* 

კატეგორია:აშშ-იაპონიის ურთიერთობები
კატეგორია:1945 წელი იაპონიაში
კატეგორია:იაპონია მეორე მსოფლიო ომში
კატეგორია:ჰიროსიმისა და ნაგასაკის ატომური დაბომბვა